google/wiki40b huggingface dataset:
Tiago

Etymologi

Tiago er en portugisisk form av Jakob. Formen Tiago har oppstått fra Santiago, «sankt Jakob», dannet av spanske santo, «sankt», og Yago, en eldre spansk form av Jakob. Navnet Jakob har opprinnelse i Iacobus, den latinske formen av det greske navnet Iakobos som igjen har sitt opphav i det hebraiske navnet יעקב (Yaʿqob, Yaʿaqov, Yaʿăqōḇ). Betydningen av navnet er opprinnelig «den som holder i hælen» fra fortellingen om tvillingene Esau og Jakob i 1.Mosebok 25,25, men har siden blitt oversatt med «han som kommer etter, nestemann». Det har også vært oversatt «beskyttet av Gud».
Bil (gudinne)

I kildene

I boken Gylvaginning som er samlet i Den yngre Edda hevder figuren Den Høye (Odin) at de to barna ved navnene Bil og Hjuke var avkommet til Vedfinn (norrønt Viðfinnr). Straks de to gikk vekk fra brønnen Byrge (norrønt Byrgir) – de begge bar på deres skuldre stauren Simul som holdt spannet Sæg mellom dem. Måne tok fra jorda, og de fulgte deretter Måne over himmelen, «som ein kan sjå fra jorda».
Hjuke er ellers ikke nevnt, men Bil blir nevnt i andre sammenhenger. Senere i teksten i Gylvaginning ved slutten av en opplisting av tallrike andre gudinner i norrøn mytologi, blir Bil listet sammen med Sol (den personifiserte sol) som gudinner; «talde mellom åsynjene; deira yrke er det fortalt om før.» Bil nevnes to ganger i Skaldskaparmål i Den eldre Edda: hun opptrer i en liste med andre gudinner, og hun nevnes som en kjenning for «kvinne».
Tom Jenkinsons diskografi

Her følger en nokså fullstendig liste over Tom Jenkinsons utgivelser. Enkelte mindre EP-er, singler eller remixer kan mangle eller inneholde feil.
Belén (kommune)

Historie

Belén ble grunnlagt i 15. mars 2010.

Regjeringen

Ordføreren (alcalde) i kommunen er Gustavo Viera (2010-2015).
Bodleian Library

Bodleian Library, forskningsbiblioteket ved Universitetet i Oxford, er et av de eldste bibliotek i Europa (fra 1602) og nest størst i Storbritannia etter British Library. Det har sitt navn etter Thomas Bodley, som utvidet det vesentlig med en ny bygning og skjenket det sine egne meget omfattende samlinger.
1. divisjon bandy for herrer 1998/99

1. divisjon bandy for herrer 1998/99 var det nest øverste nivået i norsk bandy sesongen 1998/99. Vinnerlaget Drammen Bandy rykket opp til eliteserien, mens lag nummer to Ullern spilte kvalifisering om opprykk. Ingen lag rykket direkte ned, men Hauger måtte spille kvalifisering om å beholde plassen i divisjonen.
Åndalsnes gravlund

Åndalsnes gravlund er en kirkegård som ligger på Åndalsnes i Rauma kommune.
Al-Mu'tasim

Liv og virke

Al-Mu'tasim var tredje sønn av Harun al-Rashid  og Marida, en tyrkisk haremsslavinne. Han ble utsett som tronfølger av sin bror al-Ma'mun, og tok så del i bekjempelsen av opprør i Egypt og et felttog mot Det bysantinske rike (830–832).
Han etterfulgte Al-Ma'mum på tronen. Al-Mu'tasim begynte å benytte seg av tyrkiske slavesoldater i sine arméer, de såkalte mamelukker, og de skulle etterhvert få svært stor innflytelse. I religiøst henseende fortsatte han å fremme frisinnede lærer og forsøkte med vold å gi dem økt utbredelse. 
Han var temmelig militant i sin regjeringsstil. Under ham fortsatte fitnaen, idet han mente ay han bror al-Ma'mun, som han satte meget høyt, hadde forstått på rett måte. Dermed lot kan piske Ahmad ibn Hanbal så hardt at han var nær ved å dø av sine sår. Da ble han rådet til å avbryte avstraffelsen, for man fryktet at Ahmads død kunne utløse en væpnet oppstand mot hans styre. På den annen side viste han også edelmot, som da han ilte med en hær avsted for å befri en muslimsk kvinne som var blitt bortført av bysantinerne. Denne hendelsen gikk inn i historien slik at det bøle vanlig for kvinner i nød å anrope om hjelp med ordene yā Muʿtaṣima («Å Mu'tasim!»). Ahmad ibn Hanbal gav ham stor ære og respekt for denne redningsaksjonen, som samtidig førte til erobringen av småbyen Umairiyya.
Han lot bygge byen Samarra i 834 og gjorde den til sin hovedstad. Ved å residere der kunne han løse problemet som var oppstått med stadig friksjon mellom Bagdads befolkning og de tyrkiske styrker. Men på sikt, særlig under senere kalifter,  førte flyttingen av residensen til denne by at kalifen ble stadig mer henvist til og avhengig av tyrkernes støtte. Iranernes frakobling fra innflytelse ble forsterket i 837 - en iransk sammensvergelse under al-Abbas, en av al-Ma'muns sønner, ble da slått ned. 
De mamelukkiske styrker gjorde en vesentlig innsats for å skape ro i riket. De var en vesentlig grunn til at kalifen klarte å slå ned Babakoppstanden i Aserbajdsjan (837) og andre opprør i Tabaristan (840) og i Sør-Irak (834–835). Al-Mutasim går for å være den siste kalif som personlig kunne utøve sitt embede med absolutt makt.
Han ble syk i oktober 841 og døde etter flere måneders mislykket medisinsk behandling i januar 842, og ble begravet i Jawsaqpalasset i Samarra.
Han ble etterfulgt av sin sønn Al-Wathiq.
Storbritannias kvinnelandslag i håndball

Storbritannias kvinnelandslag i håndball er det britiske landslaget i håndball for kvinner, underlagt British Handball Association. Laget har aldri deltatt i noen større internasjonale turneringer, men vil delta i Sommer-OL 2012 i London, da vertsnasjons nasjonallag er automatisk kvalifisert. Under kvalifiseringen til EM i 2010 kom de i siste gruppe med 0 poeng og -92 i målforskjell.
Slains Castle

Slains Castle er en av to festninger som ligger i samme område i Skottland.

Første festning

Den eldste festningen som er fra 1200-tallet ligger i nærheten av Cruden Bay i Aberdeenshire i Skottland med utsikt ut over Nordsjøen. Festningen tilhørte først familien Comyn, bitre fiender av Bruce-familien, men etter at John Comyn (røde) ble drept av Robert Bruce i 1306, og faren (John Comyn (sorte)) ble beseiret i slaget ved Inverurie (1308) ble deres eiendommer, herunder også Slains Castle ekspropriert og gitt videre til Hays-klanen av Errol. Disse var fjerne slektninger av Comyn.
Festningen ble et sete for familien Errolls inntil det sprengt i stykker av kong Jakob I av Skottland som straff for deres andel i 1597-konspirasjonen ledet av jarlen av Huntly mot kongen.

Andre festning

Den andre festningen som ble reist senere ligger 10 km lenger nord. Festningen ligger på toppen av en knaus med rette klipper ned mot sjøen. Det ble reist rundt et eksisterende tårnhus i 1597 av 9. jarl av Errol, etter at den første festningen ble sprengt av den skotske kongen. Flere utbygginger har blitt gjort flere ganger, det siste så sent som i 1837. På slutten av 1800-tallet hadde den 19. jarl av Errol flere berømte gjester på festningen. Man mener at den irske forfatteren Bram Stoker fikk inspirasjon for grev Draculas slott her.
Festningen ble solgt i 1916, så neglisjert og den gikk i forfall i begynnelsen av 1900-tallet etter 300 år i familien Errolls besittelse. Taket ble fjernet i 1925. I november 2004 bestemte myndighetene at festningen skulle restaureres og samtidig bygge 35 fritidsboliger på samme sted. Pr. mars 2005 er beslutningen opprettholdt, men ikke påbegynt.
Stortingets kirke-, utdannings- og forskningskomité (2001–2005)

Kirke-, utdannings- og forskningskomiteen er en fagkomité på Stortinget. Den behandler saker relatert til kirke, utdanning og forskning.
Komiteen besto for perioden 2001–05 av 16 stortingsrepresentanter.
Ploughman's lunch

Ploughman's lunch er en typisk engelsk rett som ofte serveres på puber, gjerne bare kalt «a ploughman's».
Det er et kaldt måltid bestående av et stykke ost (vanligvis cheddar, stilton eller en lokal ost), pickles (ofte piccalilli eller sylta løk), et rundstykke eller ei brødskive og smør. Den kommer ofte med en grønn salat, et halvt eple, stangselleri, paté, eggeskiver eller rødbeter. Sandwich med cheddar, pickles og salat kan ses omtalt som «ploughman's sandwich».
Betegnelsen ser ut til å ha kommet i bruk i seinere tid, og opphavet til navnet og retten er uklart. I filmen The Ploughman's Lunch fra 1983 hevder Ian McEwan (manus) og Richard Eyre (regi) at ploughman's lunch er et nyere fenomen, lansert som en tradisjonell rett, og bruker den som en metafor for hvordan et land omskriver sin egen historie slik at den tjener dagens behov – med særlig henvisning til britenes versjon av Falklandskrigen.
Anne Marie Ottersen

Utdanning og karrière

Ottersen er utdannet ved Statens Teaterhøgskole og har vært fast ansatt ved Nationaltheatret siden 1970. Hun har også hatt mange roller i både Fjernsynsteatret og NRK Radioteatret. 
Ottersen er likevel mest kjent fra film og TV. På film er det særlig Anja Breiens trilogi om Hustruene hun er mest kjent for. Den består av Hustruer (1975), Hustruer - ti år etter (1985) og Hustruer III (1996). På TV har hun medvirket i en lang rekke serier, hovedsakelig komiserier, som for eksempel Fredrikssons fabrikk, Radio 2, Bot og bedring, og sammen med ektemannen i TV 2s Holms. Hun medvirket også i science fiction-serien Ta den ring (1982). I 1995 spilte Ottersen dessuten tittelrollen i NRKs julekalender Amalies jul. I 1997 var hun sammen med Stein Johnsen programleder for gameshowet Colosseum på TVNorge.
I 2011 spilte hun hovedrollen i sommermusikalen Den Gode Hensigt i Svelvik, med musikk og tekst av Christin Grilstad Prøis og regi av Ole Christian Øen.

Privat

Hun har vært gift med Lasse Lindtner siden 1990.
I 2007 fikk hun operert bort en godartet hjernesvulst etter at hun hadde kollapset mens hun var på påskeferie sammen med familien.
Ottesen medvirket i Skal vi danse i 2010, noe hun hevdet var det skumleste hun har gjort.
Livet er nå

Livet er nå er et musikkalbum med Anne Nørdsti, utgitt den 9. oktober 2009.
Wilhelm Hanstein

Bakgrunn

Han ble født i Vinger i Hedmark, men kom til Drammen som treåring og vokste opp der.
Wilhelm Hanstein fikk privatundervisning i tegning under skolegangen og gikk i tømmerlære hos Heinrich Struck i Christiania 1836–42. Han studerte ved Den Kongelige Tegneskole i 1838–39 og var svenn ved marinens bygningsarbeider i Horten i 1842. Hanstein fikk statens reisestipend for kunstnere i 1839.
Etter bybrannen i Trondhjem i 1842 reiste Hanstein dit og arbeidet som tømmermann. Han assisterte Heinrich Ernst Schirmer i arbeidene ved Nidaros domkirke i 1843. I 1844 gjorde han en studiereise sørover langs kysten. Han har blant annet tegnet skisser av domkirken i Bergen.

Arkitekt

Wilhelm Hanstein etablerte egen arkitektpraksis i Drammen i 1847. Han var også tegnelærer ved Latinskolen i Drammen i 1851–61 (og tegnet skolens nybygg) og var fra 1853 dessuten førstelærer ved Drammens offentlige tegneskole.
Hanstein var Drammens første fastboende arkitekt siden Christian Staalberg og ser ut til å ha etablert seg i en tid med relativt stor etterspørsel etter arkitekttjenester. Han står bak en rekke bygg i Drammen og omegn og hadde også oppdrag andre steder. Hanstein opererte innenfor historismen og trakk som sådan på impulser fra en rekke stilarter, med  blant annet gotikk, klassisisme og sveitserstil. De fleste kirkene var hvitmalte trekirker preget av nygotikk og sveitserstil.
Wilhelm Hansteins lovende karriere tok en brått slutt da han døde av tuberkulose i 1862, bare 42 år gammel. 
Flere av hans bygninger gikk for øvrig med i den store bybrannen i Drammen i 1866.
Verdensmesterskapet i kunstløp

Verdensmesterskapet i kunstløp (VM) er en årlig kunstløpkonkurranse arrangert av ISU (International Skating Union). Medaljer deles ut i kategoriene singel menn, singel kvinner, parløp og isdans. Mesterskapet arrangeres vanligvis i slutten av mars, og anses som den mest prestisjefylte kunstløpkonkurransen ved siden av OL. På juniornivå arrangeres tilsvarende Junior-VM, og i tillegg har formasjonsdans har sitt eget VM både på junior- og seniornivå.

Kvalifisering

Løpere kan delta i mesterskapet hvis de representerer et medlemsland av ISU, og tas ut av landets skøyteforbund. De ulike medlemslandene velger ut løpere ut fra sine egne kriterier. Noen land går kun etter nasjonale mesterskap, mens andre land har mer varierte krav, som for eksempel å gjøre det bra i internasjonale konkurranser eller bestemte tekniske krav. Alle løpere må følge ISUs alderskrav og ha oppnådd minimum teknisk elementscore (TES) fastsatt av ISU.
Hundvåg kirke

Historie

Hundvåg menighet ble utskilt fra Hetland menighet i 1974. Da ble også Buøy, Engøy, Sølyst og Grasholmen utskilt fra St.Petri menighet og lagt til Hundvåg.
Arbeidet med ny kirke til den nye menigheten var ikke ferdig ved utskillelsen, og grunnsteinen til den nye kirken ble ikke lagt ned før i november 1981. Deretter gikk byggingen av kirken relativt fort. Det ble feiret kranselag 1. september 1982, og 13. februar 1983 ble kirken vigslet av biskop Sigurd Lunde, som også hadde stått for grunnsteinnedleggelsen.
Felttelefon

En felttelefon er et enkelt og robust telefonapparat til bruk for militære avdelinger i felten. Det norske forsvaret bruker i dag (2006) et apparat kalt TP-6N, utviklet tidlig på 1970-tallet av Elektrisk Bureau.

Kjennetegn

Felttelefonen finnes i mange utgaver, men kjennetegnes best ved at det er et relativt solid og tungt telefonapparat som forbindes med et tilsvarende apparat eller en feltveksler. Dette siste er en telefonsentral for feltbruk, som finnes i både manuelle og automatiske utgaver. Håndsettet på felttelefonen kommer gjerne med egen bryter som må holdes inne for å skru på mikrofonen.
De ulike land har ofte sine egne modeller, men nesten alle fungerer på samme vis. Enkelte moderne apparater kan knyttes opp mot sivilt telefonanlegg uten tilleggsutstyr.

Utvikling i Norge

I Norge har forsvaret hatt standardiserte apparater siden 1930 (Tidligere hadde de ulike våpengrener egne standarder). Det første standardiserte apparatet var en trekasse med telefon inni, med dimensjon 23*29*13 cm og en vekt på 7,6 kg. Dette apparatet ble brukt inntil forsvaret overtok utenlandsk materiell etter 2. verdenskrig.
Det ble senere politisk besluttet at det ikke skulle benyttes tysk materiell, så en tid benyttet forsvaret britiske og amerikanske felttelefoner. De britiske ble fort faset ut da de "ikke holdt mål" USA hadde en modell EE8 som ble benyttet enkelte steder frem til 70- tallet.
Allerede i 1946 ble den tidligere tyske felttelefonen FF33 (Feldfernsprecher 1933) svært utbredt, og denne ble benyttet i det norske Heimevernet fram til i alle fall 1990. Forsvarets «nye» apparat fra 1970-tallet, TP-6N (eller TP-6NA) var helelektronisk, med både transistorer til forsterkning av mikrofonsignalet, elektronisk plystretone og ringegenerator. Teknisk håndbok

Sivilt bruk

Felttelefoner er noe brukt sivilt av hjelpekorps, speidere, skytterlag og som leketøy. De kan lett kobles opp, og selges blant annet ved en del av forsvarets museer.
Jack Nance

Personlige forhold

Jack var gift med skuespillerinnen Catherine E. Coulson (kjent som «The Log Lady» i serien Twin Peaks) fra 1968 til 1976. Og med skuespillerinnen Nancee Kellee fra mai 1991 og til hennes selvmord høsten 1991.
Nance ble funnet død under mystiske omstendigheter den 30. desember 1996. Han var påvirket av alkohol og kom visstnok i krangel med noen latinere kvelden før han ble funnet død. Andre tviler på at denne slåsskampen fant sted. Det hersker uklarhet rundt hans dødsfall.
Alfhild Hovdan

Andre verdenskrig

Sammen med Lita Prahl og Niels Christian Brøgger var hun med på å utgi paroler og artikler allerede i 1940.  
Etter å ha blitt arrestert ble hun satt i fangenskap på Grini fangeleir og i 1942 flyktet hun til Sverige. I Sverige arbeidet hun i den norske legasjonen på «idrettskontoret» med Harald Gram som sjef. Hovdan, Asvor Ottesen og Hedvig Schjødt hadde alle kurerruter til Norge.  Etter interne stridigheter om kurerrutene ble Hovdan fjernet fra sin stilling ved idrettskontoret i oktober 1943. 
Hovdan var aktiv med i det norske flyktningemiljøet og var med på å starte teatergruppen Fri norsk scene. Hun var også med i opposisjonsgruppen Patriotisk forbund.

Etter krigen

Etter krigen fortsatte hun som turistsjef i Oslo. I 1947 startet hun tradisjonene med å sende et juletre til London. På grunn av sin kontakt med kommunistiske organisasjoner og deltagelsen i Patriotisk forbund i Sverige under krigen ble hun overvåket av Etterretningstjenesten etter krigen.

Utmerkelser

I 1967 ble hun tildelt St. Hallvard-medaljen.
Halafperioden

Halafperioden er en mye utbredt benevnelse på perioden fra omkring 6900 f.Kr. til 4000 f.Kr i Midtøsten, ikke minst Mesopotamia.
Det dreier seg for det meste om en distinkt kultur i det nordlige Mesopotamia, Syria, deler av Tyrkia frem til grensen mot Iran. Navnegivende funnsted er Tell Halaf i Syria. Andre viktige funnsteder er Tell Arpachiyah (Irak) og Yarim Tepe. Det er også en rekke andre funnsteder over et vidstrakt område, men de arkeologiske studier av disse er så langt (2012) rudimentære.
Det skjwlnes melolom fire perioder: Tidlig, midtre, sen og en Halaf-Obed-overgangsfase. Kulturen blir gjennom disse fasene stadig mer utbredt, men kjerneområdet var langs Tigris i det nordlige Irak og det østlige Syria.
To innovasjoner i denne perioden styrket og forsterket overgangen til jordbruk innenfor den fruktbare halvmåne. For det første oppstod nå vide nettverk av handel med obsidian, en hard steinart som ble fraktet over svært lange strekninger – fra sentrale Tyrkia til sørlige Jordan, og fra øst-Tyrkia til det sørvestre Iran.
For det andre ble kunsten å brenne keramikk oppfunnet spontant i Midtøsten etter 6900 f.Kr, riktignok senere enn tilsvarende oppfinnelser i bl.a Egypt og Japan. Keramikken muliggjorde bedre lagringsmetoder, og når vi kommer til 6000 f.Kr har denne muligheten for koking av mat og lagring av korn over tid gjort det mulig å introdusere jordbruk i stor skala også i de tidligere risikable sumpområdene i Egypt og Mesopotamia, hvor elvene ble drenert for dyrking.
På grunn av forekomsten av keramikk kalles Halafperioden også keramisk neolittikum i denne regionen.
Nuno Assis

Dopingsak

Etter en seriekamp mot CS Marítimo 3. desember 2005  testet Assis positivt på en dopingprøve på steroidet nandrolon og ble ilagt 6 måneders suspensjon. Etter at WADA og det portugisiske antidoping-byrået hadde gjennomgått dommen ble den utvidet til 1 års suspensjon.
Thorolf Rafto

Raftoprisen

Kort tid etter Raftos død ble Thorolf Raftos stiftelse for menneskets rettigheter stiftet. Raftostiftelsen deler hvert år ut Raftoprisen.
Alle sjelers dag

Alle sjelers dag i Norge

Dagen har ikke lenger noen fast tradisjon i Norge og den er bare sjelden avmerket på primstaven. Om den var avmerket er primstavmerket menneskefigurer. Som minnedag falt denne dagen bort etter reformasjonen i Norge.
Tradisjonen sier også at en på denne dagen ikke skulle slå hardt med dørene, for da kunne en sjel komme i klemme. Noen steder var det forbudt å spinne garn på denne dagen. Man skulle også vokte seg vel for å arbeide på denne dagen, da slikt kunne være forbundet med uhell. Overtroen var også forbundet med straff fra sjelene i skjærsilden, som kunne vise seg på jorden og hjemsøke dem som hadde gjort dem urett mens de levde.
Predrag Rajković

Landslaget

Han ble tatt ut i Serbias tropp til VM i fotball 2018 i Russland.
Rukan hyppyrimäet

Historie

Hoppbakken ble åpnet i 1964, og var da den største storbakken i verden (bortsett fra skiflygingsbakkene). Ved ombygging og modernisering i 1996 fikk bakken flomlysanlegg, snøkanoner og keramikkspor i tilløpet, og har også plastmatter, slik at den også kan brukes sommerstid. Målt etter bakkestørrelse er den verdens største hoppbakke med plastmatter. Også K64-bakken har plastmatter.
Bakken ble første gang brukt verdenscupen i spesielt hopp i 1996. Fra 2002 til og med 2011/12-sesongen ble verdenscupåpningen i både spesielt hopp for menn og kombinert arrangert i denne bakken.
Den finske skihopperen Jaakko Manni døde av hodeskadene han pådro seg i et fall i bakken i 1974.
29. mars 1981 hoppet Tiina Lehtola (Finland) 110 meter i bakken, og ble den første kvinne som hoppet over 100 meter på ski.
Prinsessen som ingen kunde maalbinde (reklamefilm)

Handling

Det blir naturligvis mange tekstplakater i stumfilmversjonen av et eventyr, som har hele poenget liggende i dialogen. Man har forkortet eventyrets midtparti. Etter at replikkene om glohaugens varme, muligheten for steking av skjæreunge og den om bukkehornenes likhet er sagt, får eventyret en ny slutt.
Når prinsessen spør Askeladden om hva de har i kakene når de baker på kongsgården, svarer han at det er Freia bakepulver, for norske skal kakene være i kongens gård.
Svaret målbinder prinsessen. Askeladden understreker i sin sluttreplikk: «Ja, nå er du målbundet og nå er du min, og aldri skal det brukes annet enn Freia bakepulver i kakene her i gården.»

Merknad

Ifølge filmarchives online ble filmen produsert i 1924. Kathrine Skretting oppgir 1929 i boka Reklamefilm : norsk reklame i levende bilder 1920-1990.

Annen film

Det finnes også en annen reklamefilm, basert på det samme eventyret, for Tiedemanns tobakk fra 1935.
Hølera

Hølera er ei grend i Bagn og en grunnkrets i Sør-Aurdal kommune i Oppland.
Veidele mellom Europavei 16 og Austsidevegen ved Fønhus bru og vei på østsiden av elva som går sørover mot veidele tilbake til Europavei 16 ved Garthus og vei videre til Tollefsrud og Begna. Veidele opp lia i vest mot Åsebygda.
Grenda har fått navn etter elva Hølera som renner ned lia fra vest. Elva kommer fra vannet Hølervatnet inne på åsen, der også den tidligere gården Hølersetera ligger. Om denne gården ble det sagt at etter Svartedauen ble det funnet 13 mennesker som satt døde til bords. Etter sagnet er disse begravd i kjelleren. I Mikkjel Fønhus sin diktning er elva kjent som Kvervilla.
Fønhus landhandel er av landets eldste eksisterende landhandler og også en av de første som fikk handelsbrev for å drive landhandleri. Forfatteren Mikkjel Fønhus (1894–1973) ble født i huset ved siden av selve butikken. Hans hjem Nissebakken er bevart slik det var i hans levetid, og er åpent for publikum etter avtale.
Surinams sentralbank

Historie

Surinam fikk indre selvstyre i 1954, og man begynte å vurdere landets pengesystem. I 1956 ble sentralbankloven vedtatt («Bank Act of 1956»), og BNR startet sin virksomhet 1. april 1957.
Før 1957 var det De Surinaamsche Bank, som på denne tiden var en filial under Nederlandsche Handel-Maatschappij, som hadde ansvaret for å utstede penger i kolonien.
I 1968 vedtok Surinam en egen lov som tilla sentralbanken ansvaret for å føre tilsyn med landets finansnæring; «Law on Supervision of Banks and Credit Unions 1968».

Sentralbanksjef

Pr november 2014 er Gillmore Hoefdraad sentralbanksjef. Han ble utnevnt 29. juli 2010, og overtok etter André Telting i september 2010.
Volleyball under Stillehavslekene 1999

Volleyball under Stillehavslekene  1999. Volleyball var en av flere sporter som var med i de ellevte stillehavslekene som ble arrangert i Guam i perioden 29. mai til 12. juni 1999. Det var ellevte gangen som volleyball var med på programmet under stillehavslekene. Det var to turneringer, en for menn og en for kvinner, Fransk Polynesia vant begge
Skiskyting under Asiatiske vinterleker 1986

Skiskyting under Asiatiske vinterleker 1986. Skiskyting var en av flere sporter under de første Asiatiske vinterleker som ble arrangert i Sapporo i Japan. Det var tre øvelser kun for menn, 10 og 20 km individuelt og 4 x 7,5 km stafett. Konkurransene ble avviklet i perioden 1. til 7. mars 1986. Japan ble beste nasjon, de vant alle tre gullmedaljene.
La Robla kullkraftverk

(La) Robla kullkraftverk  er et kullkraftverk i León i Spania. Det har en installert produksjonskapasitet på 620 MW, fordelt på 2 turbiner. Dette er et av landets mindre fossile kraftverk målt etter installert produksjonseffekt. Anlegget ble påbegynt omkring 1969 og stod ferdig i 1984. Brenselkilden er  kull antrasitt.
De totale CO2-utslippene i 2008 var ca. 3 048 500 tonn, kvoten var samme år 2 212 250 tonn.
Fylkesvei 2064

Fylkesvei 2064 går mellom Rønne og Sandmoen i Åsnes kommune. Veien er 3,1 km lang.
Frem til 2019 hadde veien betegnelsen Fylkesvei 436.